Temeljem članka 24. Zakona o sustavu civilne zaštite („Narodne novine“, broj 82/15. i 118/18.), članka 30. i članka 90. Statuta Općine Lupoglav („Službene novine Grada Pazina“, broj 18/09., 3/13. i 14/18.) te Odluke o imenovanju članova Stožera civilne zaštite Općine Lupoglav („Službene novine Grada Pazina“, broj 7/20.), Općinski načelnik Općine Lupoglav dana 18. ožujka donosi

**ODLUKU O AKTIVIRANJU STOŽERA CIVILNE ZAŠTITE OPĆINE LUPOGLAV**

**Članak 1.**

Aktivira se i stavlja u punu funkciju do opoziva, Stožer civilne zaštite Općine Lupoglav zbog novonastale situacije vezane uz širenje novog koronavirusa COVID – 19.

**Članak 2.**

Stožer civilne zaštite Općine Lupoglav u obvezi je kontinuiranog praćenja svih odluka, uputa i preporuka koje donosi Stožer civilne zaštite Republike Hrvatske te njihovog promptnog provođenja na svim razinama.

**Članak 3.**

Ova Odluka stupa na snagu danom donošenja.

KLASA: 810-01/20-01/08

URBROJ: 2163/07-01-01-20-1

Lupoglav, 18. ožujka 2020.

**OPĆINSKI NAČELNIK OPĆINE LUPOGLAV**

Općinski načelnik

***Franko Baxa,v.r.***